CELEX: 32016D0853
Language: et
Date: 2016-05-12 00:00:00
Title: Nõukogu otsus (EL) 2016/853, 12. mai 2016, partnerlus- ja koostöölepingu (millega luuakse partnerlus ühelt poolt Euroopa ühenduste ja nende liikmesriikide ning teiselt poolt Türkmenistani vahel) protokolli, millega võetakse arvesse Bulgaaria Vabariigi, Tšehhi Vabariigi, Eesti Vabariigi, Horvaatia Vabariigi, Küprose Vabariigi, Läti Vabariigi, Leedu Vabariigi, Ungari, Malta Vabariigi, Poola Vabariigi, Rumeenia, Sloveenia Vabariigi ja Slovaki Vabariigi ühinemist Euroopa Liiduga, Euroopa Liidu ja selle liikmesriikide nimel allkirjastamise kohta

31.5.2016   
            
            
               ET
            
            
               Euroopa Liidu Teataja
            
            
               L 142/3
            
         NÕUKOGU OTSUS (EL) 2016/853,
   12. mai 2016,
   partnerlus- ja koostöölepingu (millega luuakse partnerlus ühelt poolt Euroopa ühenduste ja nende liikmesriikide ning teiselt poolt Türkmenistani vahel) protokolli, millega võetakse arvesse Bulgaaria Vabariigi, Tšehhi Vabariigi, Eesti Vabariigi, Horvaatia Vabariigi, Küprose Vabariigi, Läti Vabariigi, Leedu Vabariigi, Ungari, Malta Vabariigi, Poola Vabariigi, Rumeenia, Sloveenia Vabariigi ja Slovaki Vabariigi ühinemist Euroopa Liiduga, Euroopa Liidu ja selle liikmesriikide nimel allkirjastamise kohta
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 91, artikli 100 lõiget 2, artiklit 207 ja 209 koostoimes artikli 218 lõikega 5,
   võttes arvesse Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari, Malta Vabariigi, Poola Vabariigi, Sloveenia Vabariigi ja Slovakkia Vabariigi 2003. aasta ühinemisakti, eriti selle artikli 6 lõiget 2,
   võttes arvesse Bulgaaria Vabariigi ja Rumeenia 2005. aasta ühinemisakti, eriti selle artikli 6 lõiget 2,
   võttes arvesse Horvaatia Vabariigi 2011. aasta ühinemisakti, eriti selle artikli 6 lõiget 2,
   võttes arvesse Euroopa Komisjoni ettepanekut,
   ning arvestades järgmist:
   
               (1)
            
            
               2003., 2005. ja 2011. aasta ühinemisaktide artikli 6 lõike 2 kohaselt tuleb ühinemine liikmesriikide ja liidu poolt kolmandate riikidega või rahvusvaheliste organisatsioonidega allkirjastatud või sõlmitud lepinguga leppida kokku nimetatud lepingule lisatud protokollis. Selle artikli kohaselt kohaldatakse sellise ühinemise suhtes lihtsustatud menetlust, mille alusel protokoll sõlmitakse liikmesriikide nimel ühehäälselt tegutseva nõukogu ja asjaomase kolmanda riigi vahel.
            
         
               (2)
            
            
               8. detsembril 2003 volitas nõukogu komisjoni alustama ühenduste ja nende liikmesriikide nimel Türkmenistaniga läbirääkimisi partnerlus- ja koostöölepingu (millega luuakse partnerlus ühelt poolt Euroopa ühenduste ja nende liikmesriikide ning teiselt poolt Türkmenistani vahel) (edaspidi „leping“) protokolli, millega võetakse arvesse Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi ühinemist liiduga, sõlmimise üle.
            
         
               (3)
            
            
               23. oktoobril 2006 volitas nõukogu komisjoni alustama ühenduste ja nende liikmesriikide nimel Türkmenistaniga läbirääkimisi protokolli, millega võetakse arvesse Bulgaaria Vabariigi ja Rumeenia ühinemist liiduga, sõlmimise üle.
            
         
               (4)
            
            
               14. septembril 2012 volitas nõukogu komisjoni alustama läbirääkimisi liidu või liidu ja selle liikmesriikide poolt ühe või mitme kolmanda riigi või rahvusvahelise organisatsiooniga allkirjastatud või sõlmitud lepingu kohandmise üle seoses Horvaatia Vabariigi ühinemisega liiduga.
            
         
               (5)
            
            
               Läbirääkimised Türkmenistaniga viidi edukalt lõpule ning lepingu protokoll, millega võetakse arvesse Bulgaaria Vabariigi, Tšehhi Vabariigi, Eesti Vabariigi, Horvaatia Vabariigi, Küprose Vabariigi, Läti Vabariigi, Leedu Vabariigi, Ungari, Malta Vabariigi, Poola Vabariigi, Rumeenia, Sloveenia Vabariigi ja Slovaki Vabariigi ühinemist liiduga („protokoll“), parafeeriti.
            
         
               (6)
            
            
               Protokollile tuleks liidu ja selle liikmesriikide nimel alla kirjutada,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevaga antakse luba kirjutada liidu ja selle liikmesriikide nimel alla partnerlus- ja koostöölepingu (millega luuakse partnerlus ühelt poolt Euroopa ühenduste ja nende liikmesriikide ning teiselt poolt Türkmenistani vahel) protokollile, millega võetakse arvesse Bulgaaria Vabariigi, Tšehhi Vabariigi, Eesti Vabariigi, Horvaatia Vabariigi, Küprose Vabariigi, Läti Vabariigi, Leedu Vabariigi, Ungari, Malta Vabariigi, Poola Vabariigi, Rumeenia, Sloveenia Vabariigi ja Slovaki Vabariigi ühinemist Euroopa Liiduga, eeldusel et kõnealune protokoll sõlmitakse (1).
   Artikkel 2
   Nõukogu eesistujal on õigus nimetada isik(ud), kes on volitatud protokollile liidu ja selle liikmesriikide nimel alla kirjutama.
   Artikkel 3
   Käesolev otsus jõustub selle vastuvõtmise kuupäeval.
   
      Brüssel, 12. mai 2016
      
         
            Nõukogu nimel
         
         
            eesistuja
         
         F. MOGHERINI
      
   
   
      (1)  Protokolli tekst avaldatakse koos selle sõlmimise otsusega.